TV7 JERUUSALEMMA UUDISED
Meie tänased teemad -
Ariel Sharon oli suur sõdur ja riigimees
Salaraporti andmeil tihenevad terrorirünnakud Läänekaldal
Iisraeli boikotiohu tagant paljastus välisminister John Kerry
Rohkem kui 1/3 Iisraeli araablasi tahaks olla palestiinlased
Haifa linna ootab Hiina turistide tulv
TV7 Jeruusalemma Uudistest - Shalom!
Iisraeli Välisministeeirumi teatel austasid president Shimon Peres,
peaminister Benjamin Netanyahu, välisminister Avigdor Lieberman,
ÜRO peasekretär Ban Ki-Moon
ning paljud tänased ja eilsed riigijuhid
eelmisel nädalal lahkunud Iisraeli endise peaministri
Ariel Sharoni mälestust, avaldades kaastunnet tema perele
ja kõigile iisraellastele.
Sharon suri sabatipäeval, 11. jaanuaril,
pärast 2006. a saadud insulti kordagi teadvusele tulemata.
Lisaks omastele osales matustel suur hulk eri riikide endiseid
ja praeguseid tipptegelasi.
Sharoni nimetati muuhulgas Iisraeli julgeoleku suureks kaitsjaks
ja iisraellaste sangariks nii sõduri kui riigimehena.
The Jerusalem Posti teatel sai üks tsiviilelanik viga,
kui palestiinlased korraldasid eelmisel esmaspäeval Petlemmas
isetehtud granaatidega iisraellaste vastu kaks rünnakut.
Ynet Newsil õnnstus saada
Palestiina omavalitsuse julgeolekuteenistuse salaraport,
mis hoiatab 3. intifada ehk araablaste rahvaülestõusu eest,
kui Iisraeli-palestiinlaste rahukõnelused peaksid nurjuma.
PO ametnikud pole vastavast raportist teadlikud.
Raporti autorite arvates muudab Hamas oma strateegiat
ja viib ressursid tsiviilprojektidest välja,
et Läänekaldal salaja terroritegevust jätkata.
Raporti teatel on Hamasi, Islamidžihaadi
ja teiste radikaalsete Palestiina rühmituste põhieesmärk
võtta Läänekaldal pantvangi IDF sõdur või tsiviilelanik,
et vahetada ta Palestiina vangide vastu.
PO Julgeolekuväed kardavad, et terrorirakkude tegevus
levib ka Iisraeli halduses olevasse piirkonda C Läänekaldal
ja Jeruusalemma äärelinnaaladele.
Arutz Sheva kirjutab Iisraeli valitsusallikate paljastusest,
mille järgi Euroopa boikoti taga Iisraeli toodete vastu
on USA välisminister John Kerry.
EL teatas mullu juulis boikotist Iisraeli ettevõtete vastu,
mis tegutsevad väljaspool 1949. a relvarahu piire,
ehk Juudas, Samaarias, Ida-Jeruusalemmas ja Golanil.
Hetkel kindlustab Kerry ähvarduse säilitamist,
kuid rahukõneluste nurjumise korral
tahab ta õhutada rahvusvahelisi Iisraeli-vastaseid boikotte,
teatas Iisraeli Armeeraadio.
PO ametnike sõnul avaldas Kerry septembris EL-le survet
boikottide edasilükkamiseks,
et ta saaks Iisraeli rahukõnelusele kannustada.
Iisraeli kaitseministri Moshe Ya'aloni sõnul
püüab Iisrael rahukõnelustele määratud 9-kuist tähtaega pikendada,
kuna Iisrael tahab jätkata suhete stabiliseerimist POga.
Samas möönis PO ametnik hiljutises Süüria teleküsitluses,
et mistahes leping on esimene etapp Iisraeli maailmakaardilt kaotamiseks.
The Times of Israel kirjutas eelmisel nädalal arvamusküsitlusest,
mille järgi enneolematu hulk Iisraeli araablastest
näeb end pigem Palestiina kui Iisraeli osana.
Ligi kolmandik, 31% araabiakeelsetest iisraellastest
tahaks, et nende linnad, külad ja kogukonnad
oleksid osa tulevikus rajatavast Palestiina riigist.
18-24-aastaste noorte seas on arv veelgi kõrgem -
36% vastajaist.
Iisraeli-palestiinlaste vahelise rahuleppe raames
toimuvatele maadevahetusele ja rahva kolimisele
on vastu enamik Iisraeli araablasi,
kuid kolmandik neist eelistaks seda võimalust.
2005. a oli neid vaid 21%.
Välisminister Lieberman esitles eelmisel nädalal plaani,
mille järgi siirdataks mõnede Iisraeli araabia linnade haldusvõim
tulevasele Palestiina riigile.
Lieberman ütles oma plaani kaitseks, et mainitud linnade elanikud
pole kunagi tahtnudki juudiriiki kuuluda.
Lieberman ei soostuks sellise rahuleppega,
mis ei sisaldaks Haifast kagus asuva peamiselt araablaste asustatud ala
vahetust Läänekalda nn asundusblokkide vastu,
kus elavad peamiselt juudid.
President Peres on plaani vastu ja peab seda teostamatuks.
Tema meelest ei saa Iisrael võtta oma kodanikelt kodakondsust
vaid seepärast, et nad on araablased.
Arutz Sheva teatel ootab sadamalinn Haifa
sinna perepuhkust veetma ca 200 000 Hiina turisti.
Haifa linnapea sõlmis soodsate puhkusepakettide lepingud
kahe sõpruslinna Shanghai ja Sanji ning uue sõpruslinna Chengduga
ja valmistub Hiina turistide tulvaks.
Haifa linnapea sõnul on linnal Hiinaga ulatuslikud suhted
ja sama tulemust taotletakse kogu maailmas.
Linnapea sõnul on suhted Hiina linnadega eriti tähtsad
ja annavad hiilgava võimaluse äridele, ehitajatele ja ettevõtjaile
suhete arendamiseks Hiinaga.
Haifa Linnavalitsus ootab Hiina turistidelt
märgatavat mõju linna majandusele.
Need olid meie tänased uudised. Shalom ja kohtumiseni!
Tõlge: Monika Jaaguri